Ο δεσμός μεταξύ των διδύμων υπάρχει.
Τα μονοζυγωτικά δίδυμα ξεκινούν ως ένα.
Μετά χωρίζονται.
Και γίνονται δύο άτομα.
Όταν της συνέβη αυτό,
ήταν σαν να έχασα το άλλο μου μισό.
Πάει το άλλο μου μισό.
ΥΠΑΡΧΟΥΝ ΠΕΡΙΣΣΟΤΕΡΟΙ ΑΠΟ 135.000 ΚΑΤΑΔΙΚΑΣΜΕΝΟΙ ΔΟΛΟΦΟΝΟΙ ΣΤΙΣ ΗΠΑ
ΕΝΑΣ ΣΤΟΥΣ ΤΕΣΣΕΡΙΣ ΚΡΑΤΟΥΜΕΝΟΥΣ ΗΤΑΝ ΥΠΟ ΚΡΑΤΙΚΗ ΜΕΡΙΜΝΑ ΩΣ ΠΑΙΔΙ
ΑΥΤΗ ΕΙΝΑΙ Η ΙΣΤΟΡΙΑ ΤΟΥ ΚΡΑΤΟΥΜΕΝΟΥ 1113010
Είναι απαίσιο συναίσθημα να νιώθεις
ότι δεν έχεις κανέναν.
Ότι δεν σε θέλει κανείς.
ΣΤΑΝΤΙΦΕΡ Α. 1113010
Για μένα, το τέλειο σπίτι θα είχε
κάποιον να με αγαπάει, να με φροντίζει και…
θα ένιωθα ότι είχα οικογένεια.
ΜΙΑ ΣΕΙΡΑ ΤΟΥ NETFLIX
ΟΙΚΟΓΕΝΕΙΑΚΑ ΖΗΤΗΜΑΤΑ
ΜΙΖΟΥΡΙ ΣΩΦΡΟΝΙΣΤΙΚΗ ΥΠΗΡΕΣΙΑ
ΤΖΕΦΕΡΣΟΝ ΣΙΤΙ, ΜΙΖΟΥΡΙ ΣΩΦΡΟΝΙΣΤΙΚΗ ΥΠΗΡΕΣΙΑ
Όλα καλά; Εντάξει.
ΤΟ 2010, Ο ΑΝΤΟΝΙ ΣΤΑΝΤΙΦΕΡ ΠΥΡΟΒΟΛΗΣΕ ΚΑΙ ΣΚΟΤΩΣΕ ΤΗΝ 69ΧΡΟΝΗ ΜΠΕΒΕΡΛΙ ΚΡΑΟΥΛ
Με λένε Άντονι Στάντιφερ.
Είμαι στη φυλακή από το 2010
για φόνο β' βαθμού
και ληστεία α' βαθμού.
Ο ΣΤΑΝΤΙΦΕΡ ΓΕΝΝΗΘΗΚΕ ΤΟ 1985 ΣΤΟ ΚΑΝΣΑΣ ΣΙΤΙ ΤΟΥ ΜΙΖΟΥΡΙ
Η παιδική μου ηλικία ήταν…
Δεν θα την έλεγα συνηθισμένη.
Η μητέρα μου ήταν ναρκομανής
όσο τη θυμάμαι.
Ο πατέρας μου, παρότι ήξερα ποιος ήταν,
δεν θέλησε να με αναγνωρίσει ως γιο του.
Οπότε, τον έβλεπα πού και πού,
αλλά με αντιμετώπιζε σαν να ήμουν…
κάποιος άγνωστος.
Παρόλο που η μητέρα μου έπαιρνε ναρκωτικά,
ήταν πολύ στοργική.
Έχω ζήσει πολύ όμορφες στιγμές μαζί της.
ΛΕΩΦ. Σ. ΓΚΛΕΝΓΟΥΝΤ
Ταξιδεύαμε μαζί σε άλλες πολιτείες,
πηγαίναμε για ψάρεμα στη λίμνη.
Οπότε, θα έλεγα ότι έχω καλές αναμνήσεις από εκείνη.
Αλλά…
δεν ήταν πάντα εκεί. Την έβλεπα για κάνα δυο μέρες
και μετά την έχανα για κάνα δυο βδομάδες.
ΣΕ ΠΟΛΥ ΜΙΚΡΗ ΗΛΙΚΙΑ, Ο ΣΤΑΝΤΙΦΕΡ ΖΟΥΣΕ ΜΕ ΔΙΑΦΟΡΟΥΣ ΣΥΓΓΕΝΕΙΣ
ΣΤΗΝ ΗΛΙΚΙΑ ΤΩΝ 11, ΚΑΤΕΛΗΞΕ ΣΤΗΝ ΚΡΑΤΙΚΗ ΜΕΡΙΜΝΑ
Κατέληξα σε ανάδοχη φροντίδα
επειδή ζούσα με τη θεία μου
και δεν μπορούσε να τα βγάλει πέρα μαζί μου.
Οπότε, έβαλε τα πράγματά μου σε μια σακούλα,
με πήγε στην Υπηρεσία Προστασίας Ανηλίκων
και με παρέδωσε στο κράτος.
Για ένα παιδί, όταν…
το διώχνουν έτσι
από την οικογένειά του,
και…
νιώθει ότι κανείς δεν το αγαπάει.
Είναι από τις χειρότερες στιγμές της ζωής μου.
ΣΤΗΝ ΗΛΙΚΙΑ ΤΩΝ 13, Ο ΣΤΑΝΤΙΦΕΡ ΕΠΕΣΤΡΕΨΕ ΣΤΗ ΜΗΤΕΡΑ ΤΟΥ
Εκείνη την εποχή, είχε αναρρώσει και είχε κόψει τα ναρκωτικά.
Είχε ξαναπαντρευτεί και νόμιζα
ότι θα ήταν καλή ευκαιρία να είμαστε μαζί.
Θα είχαμε τη δυνατότητα να γίνουμε οικογένεια.
Όμως, μόλις γύρισα στο Κάνσας Σίτι,
τότε ξεκίνησαν όλα τα προβλήματα.
Ο σύζυγός της είχε έναν γιο.
Ήταν 16 ετών
και είχε εμπλακεί σε συμμορίες.
Επίσης, είχα έναν αδελφό,
ετεροθαλή, από τη μητέρα μου.
Κι αυτός σε συμμορίες.
Αποτελούσαν πρότυπα για μένα.
Δεν είχα καθόλου πρότυπα τότε.
Και…
Θαύμαζα πολλά πράγματα που έκαναν.
Αν πουλούσαν ναρκωτικά, ήθελα κι εγώ να πουλήσω.
Αν έκλεβαν,
αυτό ήθελα να κάνω κι εγώ.
ΑΠΟ ΤΗΝ ΗΛΙΚΙΑ ΤΩΝ 14, Ο ΣΤΑΝΤΙΦΕΡ ΕΜΕΙΝΕ
ΣΕ ΔΙΑΦΟΡΑ ΙΔΡΥΜΑΤΑ ΑΝΗΛΙΚΩΝ ΓΙΑ ΕΓΚΛΗΜΑΤΑ ΜΕ ΣΥΜΜΟΡΙΕΣ
Ήμουν στο Σχολείο Αρρένων ΜακΓιούαν.
Ήταν κάτι σαν αναμορφωτήριο.
Και…
Με κάλεσαν στο γραφείο,
μου έδωσαν το τηλέφωνο,
και ήταν η μητέρα μου.
Μου είπε ότι…
κάποιος σκότωσε τον αδελφό μου
εκείνη τη νύχτα.
Ναι.
Όταν έφυγα από εκεί,
ξέρεις,
μετά τον θάνατο του αδελφού μου,
καταλαβαίνεις,
δεν ήμουν ο ίδιος πια.
Υιοθέτησα μια στάση…
όπου δεν με ένοιαζε κανείς και τίποτα.
Και…
απ' τη στιγμή που απέκτησα αυτήν τη στάση κι αυτήν τη νοοτροπία,
μπορούσα να κάνω
ό,τι ήθελα
χωρίς να σκέφτομαι τις συνέπειες.
Απλώς δεν με ένοιαζε πια.
ΤΟ 2010, Ο ΣΤΑΝΤΙΦΕΡ ΗΤΑΝ 25 ΕΤΩΝ ΚΑΙ ΖΟΥΣΕ ΜΕ ΤΗΝ ΚΟΠΕΛΑ ΤΟΥ
Δεν δούλευα,
ούτε εκείνη,
οπότε χρειαζόμασταν χρήματα επειγόντως.
Είχα βγει ένα βράδυ,
και μου τηλεφώνησε κάποιος
με τον οποίο είχαμε κάνει ληστείες στο παρελθόν.
Τον έλεγαν Τζέι Νικς.
Μου τηλεφώνησε και με ρώτησε
"Θέλεις να ληστέψουμε έναν έμπορο ναρκωτικών;"
Είπα "Για πόσα μιλάμε;"
Μου είπε "Περίπου 80 χιλιάρικα".
Και οι τύποι έχουν
περίπου 20 κιλά μαριχουάνα.
Συμφώνησα.
Οπότε, κλείνω το τηλέφωνο
και τηλεφωνώ σε έναν γνωστό μου, τον DJ.
Εγώ κι o DJ
μπαίνουμε στο αμάξι και πάμε να βρούμε
τον Τζέι Νικς.
Ο Τζέι Νικς μού δίνει ένα χαρτί με τρεις διευθύνσεις.
Μου λέει "Το σπίτι μάλλον είναι κάπως έτσι,
και ο τύπος οδηγεί ένα πορτοκαλί Dodge Magnum
με 24άρες ζάντες".
Αποκλείεται να μην το έβρισκα.
Συμφώνησα. Μου δίνει το όπλο.
Οπότε, οδηγούμε στη γειτονιά.
Δεν βρίσκουμε τις διευθύνσεις.
Δεν μπορούμε να βρούμε το πορτοκαλί Dodge Magnum.
Έτσι, βγαίνω έξω
κι αρχίζω να ψάχνω τη γειτονιά πεζός.
Τελικά βρίσκω το σπίτι.
Τηλεφωνώ στον Νικς.
Του λέω ότι βρήκα το σπίτι,
αλλά δεν υπάρχει πουθενά το Dodge Magnum.
Ρώτησα τι άλλο αμάξι έχουν.
Και μου λέει μία μάρκα
σαν αυτήν από το αμάξι που είναι μπροστά στο σπίτι.
Οπότε, εγώ κι ο DJ πάμε στην είσοδο του σπιτιού
και ρίχνουμε κλοτσιά στην πόρτα.
Μόλις ανοίξαμε την πόρτα,
το μπροστινό δωμάτιο ήταν κατασκότεινο.
Αλλά διέκρινα κάποιον.
Ο DJ τον άρπαξε και τον πέταξε κάτω.
Όταν βρήκα τη λάμπα και την άναψα,
αντίκρισα μια γυναίκα.
Μόλις είδα ότι ήταν ηλικιωμένη,
κατάλαβα αμέσως ότι ήμασταν σε λάθος σπίτι.
Παίρνω το όπλο και ενώ είναι πεσμένη κάτω, στέκομαι από πάνω της.
Λέω στον DJ να τελειώνει με το ψάξιμο,
γιατί μάλλον κάναμε λάθος.
Μου λέει ότι δεν βρήκε τίποτα.
Οπότε…
Σκέφτομαι, τώρα, ότι…
Έχει λήξει η αναστολή μου.
Δεν θέλω να ξαναπάω στη φυλακή.
Έχει δει το πρόσωπό μου.
Οπότε, σκέφτηκα…
Εντάξει, θα τη σκοτώσω.
Στέκομαι από πάνω της
και τραβάω τη σκανδάλη.
Μια φορά.
Και…
Αναρωτιέμαι,
γιατί το έκανα αυτό;
Και…
ποτέ δεν μπορώ να βρω μια λογική απάντηση.
Η ΓΥΝΑΙΚΑ ΠΟΥ ΣΚΟΤΩΣΕ Ο ΣΤΑΝΤΙΦΕΡ
ΗΤΑΝ Η ΑΠΟΣΤΡΑΤΗ ΑΣΤΥΝΟΜΙΚΟΣ, ΜΠΕΒΕΡΛΙ ΚΡΑΟΥΛ
Η ΜΠΕΒΕΡΛΙ ΑΦΗΣΕ ΠΙΣΩ ΤΗΣ ΕΓΓΟΝΙΑ ΚΑΙ ΔΙΣΕΓΓΟΝΑ
-Γεια. -Γεια.
-Πώς είσαι; -Καλά, εσύ;
Θα το χρησιμοποιήσουμε για τις πανέ μπριζόλες.
-Ορίστε. -Εντάξει.
Είναι ακόμα ζεστά, Σάρον;
Εσύ έφερες το φαγητό.
Κάθισε να χαλαρώσεις.
-Καλό φαίνεται. -Εννοείται.
Ήμασταν πολύ δεμένη οικογένεια.
Κάναμε τα πάντα μαζί.
Θέλουν να με παχύνουν στη δουλειά.
Δεν είχαμε τα πάντα ακριβώς,
αλλά είχαμε ό,τι χρειαζόμασταν.
Ήμουν υπέρ ευχαριστημένη.
Θέλεις λίγη σαλάτα;
Θέλεις λίγο;
Με λένε Ντέινα Κράουλ.
Η Μπέβερλι είναι η μαμά μου.
Μεγαλώνοντας, η οικογένειά μου αποτελούταν
βασικά από εμένα,
τους αδελφούς μου, την αδελφή μου και τη μαμά μου.
Οι γονείς μας είχαν χωρίσει, οπότε δεν βλέπαμε τον μπαμπά
όσο θα θέλαμε.
Αλλά η μαμά ήταν το στήριγμά μας. Έκανε τα πάντα για μας.
Η μαμά μου μας φρόντιζε πολύ.
Ήταν ίσως το πιο τρυφερό άτομο που έχω γνωρίσει.
-Σου κρατούσε το χέρι. -Σε ακουμπούσε.
Εκεί που καθόσουν σου 'λεγε
"Γλυκό μου".
Κι εσύ το κάνεις.
Ναι, κάνεις το ίδιο πράγμα.
Ποτέ δεν μας έκανε να νιώθουμε ότι την ενοχλούσαμε.
Είναι σημαντικό να δείχνεις στα παιδιά σου ότι τα αγαπάς
και τα θέλεις κοντά σου.
Μπήκε στην αστυνομία το 1976
και δούλευε στο Αστυνομικό Τμήμα της Ιντιπέντενς.
Ήταν υπάλληλος αρχειοθέτησης.
Βοηθούσε τους αστυνομικούς να γράψουν τις αναφορές τους
και άκουγε ό,τι κακό είχε συμβεί.
Εμείς δεν κάναμε τίποτα,
γιατί δεν άφηνε τα παιδιά της να κάνουν αταξίες.
Έμαθα για τη μαμά μου την Παρασκευή, 19 Μαρτίου.
Ετοιμαζόμουν για δουλειά. Ήταν περίπου 07:20 π.μ.
ΚΑΛΩΣ ΗΡΘΑΤΕ
Με πήρε τηλέφωνο ο γαμπρός μου, ο Στιβ,
και είπε ότι μόλις μίλησε με τη θεία Μπάρμπαρα.
Του ζήτησε να πάει στο σπίτι της μαμάς μου.
Κάτι δεν πήγαινε καλά.
Έφτασα στη γειτονιά της
και είδα ότι η σήτα της πόρτας ήταν ανοιχτή.
Έβαλα το κεφάλι μου μέσα.
Δεν μπήκα καν στο σαλόνι.
Την είδα ξαπλωμένη εκεί.
Γύρισα και έκλεισα την πόρτα.
Είχα μαζί το κινητό μου και πήρα την αστυνομία.
Και ούτε δύο λεπτά αργότερα
ήρθαν οι αστυνομικοί.
Ο αντίκτυπος της απώλειας της μαμάς στην οικογένειά μου είναι ανυπολόγιστος.
Μας κόστισε τόσο, που δεν μπορώ καν να το περιγράψω.
Μου έδειχνε τον σωστό δρόμο.
Κάθε μέρα περνάω από το νεκροταφείο και τη χαιρετώ.
Κάθε πρωί την καλημερίζω.
Δεν μ' αρέσει η λέξη "τέρας", αλλά έτσι είναι.
Νιώθω ότι είναι τέρας.
Σε έναν ιδανικό κόσμο, θα πεθάνει πίσω από τα κάγκελα.
Δεν ξέρω γιατί τράβηξε τη σκανδάλη.
Μακάρι να 'ξερα. Ίσως να τον κατανοούσα
και να τον συγχωρούσα, αν ήξερα γιατί.
Δεν θα μπορέσω ποτέ να μπω στο μυαλό του.
Δεν είναι αυτός ο κόσμος στον οποίο μεγάλωσα.
Ίσως μεγάλωσε σ' έναν κόσμο όπου τα πράγματα ήταν έτσι.
Ένα κομμάτι μου νιώθει άσχημα που ζει σε έναν τέτοιο κόσμο,
αλλά δεν χρειάζεται να σε καθορίζει το περιβάλλον σου.
Μπορείς να κάνεις άλλες επιλογές,
αλλά δεν νομίζω ότι επέλεξε άλλο δρόμο.
Μπορούσε όμως,
να μη ζήσει τη ζωή που έζησε.
ΔΩΔΕΚΑ ΗΜΕΡΕΣ ΜΕΤΑ ΤΟΝ ΠΥΡΟΒΟΛΙΣΜΟ, Ο ΣΤΑΝΤΙΦΕΡ ΣΥΝΕΛΗΦΘΗ
ΤΟΝ ΜΑΪΟ ΤΟΥ 2011, ΚΑΤΑΔΙΚΑΣΤΗΚΕ ΣΕ 60 ΧΡΟΝΙΑ ΦΥΛΑΚΙΣΗ ΓΙΑ ΦΟΝΟ
Πάμε!
Χαιρέτα τα παιδιά.
Είμαι η Σούζαν Τόμσον, η θεία του Άντονι Στάντιφερ.
Έλα εδώ, Ντάιαμοντ. Έλα, κορίτσι μου.
Πες "γεια'.
Ο Άντονι ήταν παιδί της πόλης,
μεγάλωσε στο κέντρο.
Ήταν επικίνδυνη περιοχή.
Ο μπαμπάς του Άντονι ήταν πολύ αυστηρός.
Ήταν πολύ βίαιος,
ταπείνωνε τη μαμά του και εκείνον.
"Είσαι ένα τίποτα. Η μαμά σου το ίδιο".
Δεχόταν έντονη λεκτική βία.
Αυτό επηρέασε πάρα πολύ τον Άντονι.
Είχε βιώσει τη βία στο σπίτι.
Είχε βιώσει τα ναρκωτικά.
Ο μπαμπάς του έφυγε από το σπίτι
όταν ο Άντονι ήταν περίπου τριών ή τεσσάρων.
Μετά από αυτό, όλα πήραν τον κατήφορο.
Η μαμά του Άντονι επέτρεπε στα βαποράκια να κάνουν ό,τι θέλουν στο σπίτι.
Το σπίτι της ήταν το στέκι τους.
Ήταν στους δρόμους, έπαιρνε ναρκωτικά, τριγυρνούσε εδώ κι εκεί.
Ήταν παντού. Είχε ξεφύγει.
Δεν ήταν φυσιολογικά τα πράγματα.
Η μαμά μου ανέλαβε τον Άντονι.
Τον κράτησε κάνα δυο μήνες
και μετά
έφυγε από την πόλη, κι εγώ έμεινα με τον μικρό Άντονι.
Εγώ είχα έξι παιδιά.
Είχα γιο με εγκεφαλική παράλυση. Δεν περπατούσε, δεν μιλούσε.
Οπότε δεν ήμουν σε θέση να προσέχω
τον μικρό Άντονι όσο χρειαζόταν.
Και χρειαζόταν αμέριστη προσοχή.
Το παιδί είχε εκτεθεί σε πολλά.
Και δεν ήθελα να επηρεαστούν τα παιδιά μου στο σπίτι.
Μια μέρα σκεφτόμουν ότι δεν μπορώ να τον χειριστώ.
"Θα πάω στο κρατικό κτίριο, στην Κοινωνική Μέριμνα.
Και θα τους πω ότι έχω αυτό το παιδί.
Η αδελφή μου παίρνει ναρκωτικά, και πρέπει να εκδοθεί δικαστική εντολή".
Αυτό υπέθετα. Ότι θα πάρουν δικαστική εντολή,
θα την αναγκάσουν να εμφανιστεί εδώ, να κόψει τα ναρκωτικά,
θα δει τον γιο της και θα σμίξουν ξανά.
Δεν έγινε κάτι τέτοιο. Δεν ανταποκρίθηκε ποτέ στις εντολές.
Ο μικρός Άντονι πήγε σε ανάδοχη φροντίδα.
Και…
έπεσε θύμα κακοποίησης στην ανάδοχη φροντίδα.
Με θλίβει που γνωρίζω
ότι έφερα την παραμικρή ευθύνη γι' αυτό που υπέστη.
Αν δεν τον είχα αφήσει στην Κρατική Μέριμνα,
πιθανότατα θα ήταν άλλος άνθρωπος σήμερα,
επειδή αυτά που βίωσε τον επηρέασαν ακόμα πιο πολύ.
Σύχναζε με περιθωριακούς τύπους, μεγαλύτερους από αυτόν, έκανε διάφορα.
Ήταν σαν ένα κύμα αδρεναλίνης.
Επηρεαζόταν εύκολα. Ήταν ευκολόπιστος.
Ήθελε να ανήκει κάπου.
Τον έκαναν να νιώσει ότι τον αγαπούν, όχι όπως εμείς.
Είναι ευνόητο για ποιον λόγο ακολούθησε αυτόν τον δρόμο.
Μ' εμάς δεν ένιωσε ποτέ έτσι.
Από τότε που τριγυρνούσε στους δρόμους,
τον χαρακτήρισαν "κακό".
Όταν έμαθαν ποιος ήταν ο μπαμπάς του, έγινε "κακός".
Όταν έμαθαν ότι η μαμά του ήταν εθισμένη,
τον έλεγαν "κατεστραμμένο".
Έτσι; Και τα λοιπά και τα λοιπά.
Και μετά αναρωτιόμαστε γιατί.
Πώς μεγαλώνει κάποιος και φέρεται έτσι;
Έλεος, διάολε!
Κοίτα ολόκληρη τη ζωή του.
Και αναρωτήσου τι έκανες για να τον βοηθήσεις.
Τι έκανες;
Τίποτα.
Δεν ήθελα να ασχοληθώ, επειδή ήμουν θυμωμένη μαζί του,
επειδή δεν καταλάβαινα.
Αλλά τώρα κάθομαι εδώ μπροστά σε όλους σας,
και σκέφτομαι, ναι,
όλοι φταίμε.
Τον απογοητεύσαμε.
Σαν σύνολο. Δεν ευθύνεται κάποιος συγκεκριμένος.
Ο μπαμπάς του, η μαμά του…
Εμείς, όλοι, ως οικογένεια, τον απογοητεύσαμε.
Με καταλαβαίνεις;
ΣΤΗΝ ΗΛΙΚΙΑ ΤΩΝ 13 ΕΤΩΝ, Ο ΣΤΑΝΤΙΦΕΡ ΕΓΙΝΕ ΜΕΛΟΣ ΤΗΣ ΣΥΜΜΟΡΙΑΣ ΔΕ ΚΡΙΠΣ
Οι συμμορίες είναι σαν καταφύγιο.
Σου προσφέρουν την οικογένεια που σου έλειπε.
Κάποιος έχει τον ρόλο του αδελφού.
Άλλος, τον ρόλο του πατέρα.
Προσπαθούν να σου μάθουν κάποια πράγματα.
Αλλά, ξέρεις, είμαστε στόκοι. Γι' αυτό μπήκαμε σε συμμορία.
Με λένε Βαλεντίνο Μπαράσα.
Γνωρίζω τον Άντονι Στάντιφερ
απ' όταν ήμασταν 14 ή 15 ετών.
Και μέχρι σήμερα,
είμαστε ακόμα φίλοι.
Και μάλλον θα είμαστε φίλοι ως το τέλος.
ΜΕΛΟΣ ΤΩΝ ΚΡΙΠΣ, Ο ΒΑΛΕΝΤΙΝΟ ΜΠΑΡΑΣΑ ΕΚΤΙΕΙ ΠΟΙΝΗ ΦΥΛΑΚΙΣΗΣ 50 ΕΤΩΝ
ΓΙΑ ΦΟΝΟ ΣΕ ΑΛΛΗ ΠΕΡΙΣΤΑΣΗ
Ο Άντονι, ως μέλος συμμορίας,
σαν χαρακτήρας ήταν…
ΒΑΛΕΝΤΙΝΟ ΜΠΑΡΑΣΑ ΦΙΛΟΣ ΤΟΥ ΑΝΤΟΝΙ
θεοπάλαβος.
Με πιάνεις;
Ήταν πάντα έτοιμος
είτε να ληστέψει κάποιον είτε να κλέψει κανένα αμάξι.
Δεν τον έχω δει ποτέ να φοβάται τίποτα.
Ό,τι και να 'ταν.
Αν ήταν να μπουκάρουμε σε ένα σπίτι γεμάτο με άτομα που οπλοφορούσαν,
ήταν ο πρώτος που θα έμπαινε μέσα.
Ήταν τρελό άτομο.
Πολύ τρελό.
Ανισόρροπο.
Ναι, νιώθω άσχημα για ό,τι συνέβη.
Τα συλλυπητήριά μου στην οικογένειά τους.
Όμως, όποτε κάνεις έγκλημα που αφορά εισβολή σε σπίτι,
μερικές φορές δεν θέλεις να αφήσεις…
καθόλου αποδείξεις…
ούτε μάρτυρες.
Όταν πας στον πόλεμο,
πάντα υπάρχουν απώλειες.
Είτε βρεις τον εχθρό
είτε κάποιον που βρίσκεται απλώς εκεί.
Αυτό το έγκλημα χαρακτηρίστηκε εξαιρετικά ειδεχθές.
Στην ουσία, αυτή η κυρία εκτελέστηκε στο σπίτι της.
Λέγομαι Μάικλ Τζόχαν.
Είμαι απόστρατος ντετέκτιβ του Αστ. Τμήματος Ιντιπέντενς στο Μιζούρι,
και ήμουν επικεφαλής στην υπόθεση της Μπέβερλι Κράουλ.
Η επιστροφή εδώ μετά από 11 χρόνια μου προκαλεί πολλά συναισθήματα.
Δεν υπήρχε λόγος να τη σκοτώσει.
Έπρεπε να τους πιάσουμε,
γιατί αν μπορούν να εισβάλουν μέσα στη νύχτα
και να σκοτώσουν μια ανυπεράσπιστη γυναίκα,
ποιος έχει σειρά;
ΜΑΪΚ ΤΖΟΧΑΝ ΑΝΑΚΡΙΤΗΣ
Ο ΣΤΑΝΤΙΦΕΡ ΣΥΝΕΛΗΦΘΗ ΑΦΟΥ ΤΑΥΤΟΠΟΙΗΘΗΚΕ ΑΠΟ ΑΛΛΟ ΜΕΛΟΣ ΣΥΜΜΟΡΙΑΣ
Μάλιστα.
Άντονι, μας θυμάσαι; Εμένα και τον ντετέκτιβ Κεν Φόρεστερ;
Με λένε Μάικ. Επαναλαμβάνω απλώς…
1 ΑΠΡΙΛΙΟΥ 2010
Γνωρίζεις τα δικαιώματά σου.
Υπέγραψες το έντυπο. Θυμάσαι αυτά τα δικαιώματα;
Έχεις ακόμα δικαίωμα… Όλα αυτά τα δικαιώματα ισχύουν.
Άκου, η ουσία είναι η εξής…
Η ουσία είναι ότι την πάτησες.
Δεν ξέρω γιατί. Αυτοί οι άνθρωποι με εμπλέκουν…
Ξέρεις κάτι; Εσύ…
Προφανώς άρχισε τα ψέματα και αρνιόταν τα πάντα.
-Πού είναι τα στοιχεία; -Κάποια είναι στο σπίτι σου.
Δεν πρόκειται να αναλύσουμε τα στοιχεία.
Στοιχεία για φόνο;
Για φόνο; Όχι. Δεν νομίζω.
Δεν έκανα κανένα φόνο.
Κι όμως.
-Το έκανες. -Με θεωρείτε ήδη ένοχο.
Ήταν πολύ δύσκολο να τον ανακρίνεις.
Πρώτα απ' όλα, γιατί να τη σκοτώσω;
Πες μου ότι δεν ήσουν εκεί τότε.
Εκεί, πού;
-Εκεί που σκοτώθηκε η κυρία. -Άκου…
-Πες μου ότι δεν ήσουν εκεί. -Δεν ήμουν.
Μας δουλεύεις.
Μπαινοβγαίνει στη φυλακή. Ξέρει τα κόλπα.
Δεν πιάνουν οι συναισθηματικές τακτικές σ' αυτόν,
δεν πρόκειται να τον κάνεις να νιώσει συμπόνια για το θύμα.
Έτσι, του παρουσιάζαμε στοιχεία που του έδειχναν…
ότι θα αποδείξουμε ότι ήταν ο δράστης της ανθρωποκτονίας.
Δεν ασχολούμαστε…
-Εντάξει… -Δεν ασχολούμαστε…
Πώς να σας αποδείξω ότι σας δίνω τον λόγο μου ως άντρας;
Τι να… Σας λέω, δεν σας δουλεύω…
Άντονι, δεν απαντάς όμως.
Αργότερα, κατά την ανάκριση, ζήτησε να δει την κοπέλα του.
Και του είπαμε ότι μπορούσε.
Εκείνη είχε ήδη ομολογήσει εμπλέκοντας τον Άντονι στον φόνο.
Μετά, το χρησιμοποιήσαμε ως μέσο διαπραγμάτευσης.
Του είπαμε ότι δεν θα τη δει αν δεν μιλήσει.
Θα έπρεπε να μας πει κάτι για τον φόνο της Μπέβερλι Κράουλ
αν ήθελε να δει την κοπέλα του.
Τότε φάνηκε να χαλαρώνει τις άμυνές του
και άρχισε να λέει λεπτομέρειες για τον φόνο που είχε διαπράξει.
Ποιος έψαξε το σπίτι;
Εγώ.
Εντάξει. Και μετά;
Ήξερα ότι ήμασταν σε λάθος σπίτι. Το ήξερα.
Χωρίς αμφιβολία.
Και την πυροβόλησες;
Ναι ή όχι;
-Ναι ή όχι; -Ναι.
Πιστεύω ότι ο Άντονι Στάντιφερ
είναι ένας στυγνός ψυχοπαθής δολοφόνος.
Εκτέλεσε την Μπέβερλι.
Αφού την εκτέλεσε,
μπήκε στο αμάξι με τους συνεργούς του και είπε ότι…
έκανε νέο ατομικό ρεκόρ.
Οπότε υπάρχει μεγάλη πιθανότητα να έχει ξανασκοτώσει.
Μόλις μεγαλώσουμε,
ξέρεις τι μας δίνει χαρά;
ΧΕΪΖ ΧΑΜΠΟΥΡΓΚΕΡ ΤΣΙΛΙ
Όταν βλέπουμε τις ανιψιές μας, τα εγγόνια μας και τα παιδιά μας
να γελάνε με τα παιδιά τους,
και τα παιδιά των παιδιών τους.
Αυτή είναι η μεγαλύτερη χαρά στον κόσμο.
Κι όταν ο ανιψιός μου, ο Άντονι, δολοφόνησε την κυρία,
της στέρησε αυτήν τη χαρά.
Ο Άντονι ήθελε να ζήσει
μ' αυτόν τον τρόπο ζωής.
Αν ζεις με τον συγκεκριμένο τρόπο ζωής,
αυτό είναι το επακόλουθο.
Η βία προκαλεί βία. Είναι απλά τα πράγματα.
Δεν είναι περίπλοκο.
Αρκετά χρόνια μετά τον φόνο του αδελφού του
από έναν φίλο του, υπό την επήρεια,
ο Άντονι μπαίνει σ' ένα σπίτι, δεν βρίσκει έμπορο ναρκωτικών,
βρίσκει μια γριούλα και τη δολοφονεί.
Ο φόνος οδηγεί σε φόνο.
Αυτός ο τρόπος ζωής οδηγεί σ' αυτήν τη ζωή.
ΣΑΝΤΟΥΙΤΣ-ΧΟΤ ΝΤΟΓΚ ΤΣΙΖ ΝΤΟΓΚ-ΤΣΙΛΙ ΝΤΟΓΚ
Απελπισία, απόγνωση…
αν δεν έχεις μια ομάδα ή οργάνωση
να σου λέει
"Έχουμε μια θέση για εσένα στις βαθμίδες μας".
"Μπορείς να ανέβεις βαθμίδα".
Όσο πιο βίαιος είσαι,
τόσο πιο γρήγορα θα ανέβεις βαθμίδα.
Δεν είναι μαγκιά να πυροβολείς και να σκοτώνεις ανθρώπους,
να τρομάζεις τα παιδιά.
Το να είσαι μέλος συμμορίας δεν είναι σαν να είσαι οδηγός λεωφορείου.
Δεν είναι ασφαλές επάγγελμα.
Βλέπω συνεχώς αυτά τα βίντεο που το εξιδανικεύουν.
"Έχω αμάξι, θα γίνω έμπορος,
έχω πόρνες και πουτανάκια.
Πάω σε πάρτι και θα…"
Εντάξει.
Μάλιστα.
Θα τα κάνεις όλα αυτά.
Μάλιστα.
Εντάξει. Άντε και καλή τύχη.
ΔΕΝ ΕΠΙΤΡΕΠΟΝΤΑΙ ΤΑ ΟΠΛΑ ΣΤΟΝ ΧΩΡΟ
Αγαπώ τον ανιψιό μου.
Τον αγαπώ και τώρα.
Τίποτα δεν θα με εμποδίσει να τον αγαπώ.
Δεν με νοιάζει ο τρελός πατέρας του.
Δεν με νοιάζει η τρελή μητέρα του,
ούτε οι υπόλοιποι τρελοί που συναναστρέφεται.
Τον αγαπώ.
Πάντα θα τον αγαπώ.
Αλλά αυτό που έκανε ήταν φρικτό και ασυγχώρητο.
Τελεία και παύλα.
ΚΑΛΩΣ ΗΡΘΑΤΕ ΣΤΗΝ ΙΝΤΙΠΕΝΤΕΝΣ
Όταν έκανε αυτήν την επιλογή,
δεν επηρέασε μόνο την Μπέβερλι,
επηρέασε την οικογένειά της,
επηρέασε τον ίδιο,
την οικογένειά του,
τους φίλους του.
Μια αλυσιδωτή αντίδραση που δεν σταματά.
Με λένε Μπάρμπαρα Λου Ντρέιπερ.
Η Μπέβερλι Σου είναι η δίδυμη αδελφή μου.
Ήμουν δέκα λεπτά μεγαλύτερη.
Σαν παιδιά,
ήμασταν μαζί όλη την ώρα.
Μας έβλεπες παντού μαζί.
Όλοι μας μπέρδευαν και δεν μας ξεχώριζαν.
Κάποιες φορές, όταν μεγαλώσαμε και βγαίναμε ραντεβού,
αλλάζαμε καβαλιέρους.
Τα αγόρια μας.
Πλάκα είχε.
Συνηθισμένη συμπεριφορά παιδιών.
Ήμασταν πολύ δεμένες.
Πάντα ζούσαμε σ' αυτήν την πόλη.
Ζούσα εδώ
για αρκετά χρόνια,
και όταν έβαλαν προς πώληση το σπίτι απέναντι…
το αγόρασε εκείνη.
Και μετακόμισε.
Κοίταζα έξω απ' το παράθυρο
και έβλεπα ότι έκανε δουλίτσες στην αυλή.
Της μιλούσα κάθε μέρα.
Ερχόταν εδώ, με καλούσε για δείπνο.
"Γρήγορα", έλεγε.
Αυτό συνέβη εκείνη τη νύχτα.
Είχα πάει εκεί. Με κάλεσε για δείπνο και πήγα…
Φάγαμε και είδαμε τηλεόραση.
Είχε δύο μπανάνες στον πάγκο της κουζίνας,
δεν θα τις ξεχάσω, ήταν γινωμένες.
Θα έφτιαχνε μπανανόψωμο το πρωί.
Με κοίταζε καθώς πήγαινα σπίτι μου.
Χαιρετηθήκαμε όταν έφτασα στην πόρτα.
Δεν την ξαναείδα.
Η άποψή μου για το άτομο που το έκανε αυτό…
δεν είναι καλή.
Καθόλου.
Κατανοώ ότι είναι άνθρωπος όπως όλοι μας,
αλλά αυτό δεν δικαιολογεί την πράξη του.
Δεν τον ανάγκασε κανείς να κάνει αυτό που έκανε.
Οι αξίες και τα ήθη με τα οποία μεγαλώσαμε,
νομίζω ότι ως διδάγματα περνάνε από γενιά σε γενιά.
Ή μάλλον θα έπρεπε.
Γιατί, ξέρεις,
η μαμά και ο μπαμπάς είναι μεγάλοι,
σοφοί,
έχουν ζήσει πολλά.
Και τα παιδιά… οι νέοι πρέπει να τους ακούνε.
Για το καλό τους θα 'ναι.
Η ανατροφή είναι το παν.
Τα ναρκωτικά κατέστρεψαν τη ζωή μου.
Είναι απλώς μια απόδραση.
Αυτό είναι όλο.
Ξεφεύγεις από μια χαοτική ή πιεστική κατάσταση στη ζωή σου.
Η ευθύνη είναι αποκλειστικά δική σου.
Με λένε Κασάντρα Τζένι Ριντ και είμαι η μητέρα του Άντονι.
Η σχέση μου με τον Άντονι ήταν υπέροχη.
Ο ένας έκανε τον άλλο να γελάει.
Όταν δεν μπορούσα να σηκωθώ, ο Άντονι σε ηλικία πέντε ετών
μου έφερνε πρωινό στο κρεβάτι.
Ανέβαινε σε μια καρέκλα μπροστά στον φούρνο
και μου έφτιαχνε αυγά.
Έβγαινε έξω και έπαιρνε μερικές κίτρινες μαργαριτούλες,
τις έβαζε πάνω σε έναν δίσκο,
και τον έφερνε…
Ήταν πολύ τρυφερός μαζί μου.
"Μαμά, θα γίνεις καλά", έλεγε.
"Ορίστε, πρέπει να φας".
Σου λέω, ήταν πάντα εκπληκτικός μαζί μου.
Δεν ήμουν μαζί του για πολύ καιρό.
Επειδή…
έπρεπε να φύγω από εδώ.
Και επίσης…
δεν μπορούσα να τον πάρω μαζί μου.
Μπορώ να πω με ειλικρίνεια
ότι αν δεν τον είχα εγκαταλείψει τότε,
που τον άφησα στην οικογένειά μου…
Πάντα τον αποκαλούσαν "κακό".
Και ξέρει ότι εγώ δεν τον είπα ποτέ κακό.
Ποτέ.
Αυτό τον είχε επηρεάσει πολύ κατά βάθος.
Εντάξει, φτάνει, δεν μπορώ να συνεχίσω άλλο.
Δεν έχω άσχημα συναισθήματα για την οικογένειά μου,
για τα λάθη που έκαναν στην ανατροφή μου.
Καταλαβαίνεις…
Μάλλον δεν μπορούσαν να κάνουν αλλιώς.
ΤΡΕΙΣ ΜΗΝΕΣ ΜΕΤΑ ΑΠΟ ΤΗΝ ΠΡΩΤΗ ΣΥΝΕΝΤΕΥΞΗ,
Ο ΑΝΤΟΝΙ ΔΕΧΤΗΚΕ ΝΑ ΑΠΑΝΤΗΣΕΙ ΣΕ ΠΕΡΙΣΣΟΤΕΡΕΣ ΕΡΩΤΗΣΕΙΣ
Δεν θέλω να ρίξω την ευθύνη μόνο στην ανατροφή.
Είναι σημαντικός παράγοντας,
αλλά αναλαμβάνω την ευθύνη,
γιατί όταν διέπραξα αυτό το έγκλημα, ήμουν 25 ετών.
Ξεχώριζα το σωστό από το λάθος και ήξερα ότι αυτό που έκανα ήταν κακό,
μπορούσα να επιλέξω,
κι επέλεξα να μην κάνω το σωστό.
ΣΤΑΝΤΙΦΕΡ Α. 1113010
Πώς γίνεται να στερήσω τη ζωή κάποιου χωρίς λόγο…
αψυχολόγητα και χωρίς κανένα λόγο,
και να μην το μετανιώσω;
Αν πιστεύεις ότι θα μπορούσα να σκοτώσω κάποιον,
απλώς επειδή είδε το πρόσωπό μου, είναι αστείο.
Και εγώ…
δεν μπορώ καν να κατανοήσω,
συγγνώμη για την έκφραση, τι διάολο με είχε πιάσει!
Πώς πήρα τέτοιες αποφάσεις…
Μου προκαλεί αηδία.
Ζητώ ειλικρινά συγγνώμη.
Και εύχομαι να μπορούσα να γυρίσω τον χρόνο πίσω και να κάνω κάτι άλλο.
Ο ΣΤΑΝΤΙΦΕΡ ΘΑ ΕΧΕΙ ΔΙΚΑΙΩΜΑ ΑΝΑΣΤΟΛΗΣ ΤΟ 2055
ΟΤΑΝ ΘΑ ΕΙΝΑΙ 70 ΕΤΩΝ
Οι σκέψεις μου για τον Άντονι Στάντιφερ
είναι ότι είναι ένας στυγνός ψυχοπαθής δολοφόνος.
Εκτέλεσε την Μπέβερλι.
Αφού την εκτέλεσε,
μπήκε στο αμάξι με τους συνεργούς του και είπε ότι…
έκανε νέο ατομικό ρεκόρ.
Οπότε υπάρχει μεγάλη πιθανότητα να έχει ξανασκοτώσει.
Δεν έχω ξανασκοτώσει.
Αν είχα ξανασκοτώσει, θα καταδικαζόμουν και για άλλο φόνο.
Αυτός είναι ένας τρόπος να με περιγράψεις
και να με κατατάξεις κάπου.
Όλοι όσοι συμμετείχαν στην υπόθεση από την αστυνομία,
όλοι την ήξεραν επειδή ήταν συνάδελφός τους.
Είπαν ότι την έβλεπαν σαν μητέρα τους.
Γι' αυτό πιστεύω ότι ο ντετέκτιβ έχει τόσο έντονα συναισθήματα.
Δεν μπορώ να αλλάξω γνώμη σε κανέναν.
Θα αλλάξω τη συμπεριφορά μου,
και θα είμαι…
καλός άνθρωπος, για παράδειγμα.
Όμως, αφού είμαι εδώ, πώς να το ξέρεις;
Πώς να ξέρεις ότι έγινα καλός άνθρωπος;
Πώς να ξέρεις ότι άλλαξα;
Ναι, μπορώ να σου το πω. Αλλά…
δεν θα το μάθεις μέχρι να με αφήσουν, έτσι;
Μέχρι να γίνω χρήσιμο μέλος της κοινωνίας.
Πρέπει να κάνω το σωστό κάθε μέρα και…
θα ξέρω ότι κάνω αρκετά.
ΣΤΑ ΝΕΑ ΕΠΕΙΣΟΔΙΑ…
Εδώ ζω. Εδώ υπάρχω.
Πετάχτηκα πίσω από τον ώμο του και έμπηξα τη λεπίδα στον λαιμό του.
Τρομοκρατήθηκα. Μόλις σκότωσα κάποιον.
Το πιο τρομαχτικό συναίσθημα είναι όταν κάποιος
έχει τη ζωή σου στα χέρια του.
Το πρόσωπό μου είναι όλο μεταλλικές πλάκες.
Είμαι ένας επικίνδυνος άνθρωπος.
Δεν είπα ότι τους σκότωσα, αλλά ότι πέθαναν εξαιτίας μου.
Αυτός είμαι…
Ένας φονιάς.
Υποτιτλισμός: Μαρία Μπαρδάνη